At forestille sig Halfdan Rasmussen som et sindbillede på racismen er som at gøre Diogenes, filosoffen, der siges at have boet i en tønde, til ikon for forbrugersamfundet. Det er så himmelråbende paradoksalt, at det næsten ikke er en formildende omstændighed, at det er idiotisk.

Ikke desto mindre er det netop den sammenkobling, forlaget Gyldendal nu har skabt ved at fjerne en række digte fra en udgivelse med et udvalg af menneskevennen Halfdan Rasmussens lyrik rettet mod børn. De fjernede værker indeholder ord som ’neger’ og ’hottentot’, og dem mener Gyldendal ikke, at bøger til børn bør rumme i 2019.

»Børn har ikke det kritiske beredskab og kender ikke den historiske ramme for, at man udtrykte sig på den måde, da Halfdan Rasmussen skrev dem«, lyder defensoratet fra direktør Morten Hesseldahl.

mzt